กฎกระทรวงกฎกระทรวงฉบับที่1 (พ.ศ.2504)ออกตามความในพระราชบัญญัติโบราณสถานโบราณวัตถุศิลปวัตถุและพิพิธภัณฑสถานแห่งชาติพ.ศ.2504อาศัยอำนาจตามความในมาตรา6 และมาตรา 13 แห่งพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504 รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ผู้เข้าชมโบราณสถานที่ได้ขึ้นทะเบียนแล้วต้องไม่ปฏิบัติดังต่อไปนี้(1)เคลื่อนย้ายสิ่งต่าง ๆ ภายในบริเวณโบราณสถาน(2) ขีดเขียน หรือทำให้ปรากฏด้วยประการใด ๆ ซึ่งข้อความ ภาพหรือรูปรอยใดๆ ลงบนส่วนหนึ่งส่วนใดของโบราณสถาน(3)กระทำการใด ๆ อันเป็นเหตุให้เกิดความชำรุด หรือเสียหายแก่โบราณสถาน(4)เทหรือถ่ายทิ้งขยะมูลฝอย หรือสิ่งปฏิกูลลง ณ ที่ใด ๆ ภายในบริเวณโบราณสถานนอกจากที่ซึ่งจัดไว้ให้ไว้ ณวันที่ 28 กันยายน พ.ศ. 2504หม่อนหลวงปิ่นมาลากุลรัฐมนตรีว่าการกระทรวงศึกษาธิการ-----------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 13 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้รัฐมนตรีมีอำนาจกำหนดให้ผู้เข้าชมโบราณสถานปฏิบัติการบางประการเพื่อประโยชน์ความเรียบร้อยหรือเพื่อประโยชน์แก่การรักษาโบราณสถานในระหว่างเข้าชมโบราณสถานได้ตามที่เห็นสมควรจึงได้ออกกฎกระทรวงฉบับนี้กำหนดให้ผู้เข้าชมโบราณสถานปฏิบัติการบางประการเพื่อมิให้เกิดการเสียหายเป็นอันตรายแก่โบราณสถานขึ้น[รก.2504/77/9]-----------------------------------ตราครุฑกฎกระทรวงฉบับที่ 4 (พ.ศ. 2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504---------------อาศัยอำนาจตามความในมาตรา 6 และมาตรา 23 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504 รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ ข้อ 1 ผู้ใดประสงค์จะส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราวให้ยื่นคำขอรับใบอนุญาตเป็นหนังสือแจ้งวัตถุประสงค์วันเดือนปีที่จะส่งหรือนำโบราณวัตถุ หรือศิลปวัตถุนั้นออกไปและวันเดือนปีที่จะส่งหรือนำกลับพร้อมทั้งรูปถ่ายโบราณวัตถุหรือศิลปวัตถุนั้นขนาดกว้างเก้าเซนติเมตรยาวสิบสี่เซนติเมตร สองชุด ต่ออธิบดี ข้อ 2ถ้าอธิบดีเห็นสมควรออกใบอนุญาตก็ให้อธิบดีประเมินราคาโบราณวัตถุ หรือศิลปวัตถุที่ขออนุญาตส่งหรือนำออกนอกราชอาณาจักรเป็นการชั่วคราวนั้น แล้วเรียกเงินประกันไว้ตามราคาที่ประเมิน ข้อ 3 ถ้าโบราณวัตถุหรือศิลปวัตถุที่ขออนุญาตส่ง หรือนำออกนอกราชอาณาจักรเป็นการชั่วคราวนั้นมิได้ส่งหรือนำกลับเข้ามาในราชอาณาจักรตามวันเดือนปีที่กำหนดให้ริบเงินประกันนั้นเป็น ค่าปรับให้ไว้ ณ วันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ-----------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 23 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้วางเงื่อนไขวิธีการ และข้อกำหนดว่าด้วยการวางเงินประกัน และหรือชำระค่าปรับในกรณีที่มีผู้ขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นชั่วคราวจึงได้ออกกฎกระทรวงฉบับนี้ วางเงื่อนไขวิธีการ และข้อกำหนดว่าด้วยการวางเงินประกัน และการชำระค่าปรับขึ้นเป็นทางปฏิบัติ[รก.2504/77/16]-----------------------------------กฎกระทรวงฉบับที่ 5 (พ.ศ. 2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504--------------อาศัยอำนาจตามความในมาตรา 6 และมาตรา 27 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ.2504 รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ผู้เข้าชมพิพิธภัณฑสถานแห่งชาติต้องแต่กายให้เป็นที่เรียบร้อยและต้องไม่ปฏิบัติดังต่อไปนี้ (1)นำหีบห่อหรือสิ่งใด ๆ ที่อาจบรรจุปกคลุมปิดบังหรือซ่อนเร้นสิ่งของในพิพิธภัณฑสถานแห่งชาติออกไปได้เข้าไปในห้องที่จัดตั้งโบราณวัตถุและศิลปวัตถุ (2)ก่อความรำคาญด้วยประการใด ๆ แก่เจ้าหน้าที่หรือผู้เข้าชมพิพิธภัณฑสถานแห่งชาติ (3)จับต้องหรือ หยิบฉวยสิ่งของที่จัดตั้งแสดงไว้ในพิพิธภัณฑสถานแห่งชาติ (4)สูบบุหรี่ในห้องที่จัดตั้งโบราณวัตถุ และศิลปวัตถุ (5) ขีดเขียน จารึก หรือทำความสกปรกแก่สิ่งของ และอาคารสถานที่ในพิพิธภัณฑสถานแห่งชาติ (6)ถ่ายหรือเขียนรูปสิ่งของที่จัดตั้งแสดงไว้ในพิพิธภัณฑสถานแห่งชาติโดยมิได้รับอนุญาตจากอธิบดีให้ไว้ ณวันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 27 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้รัฐมนตรีมีอำนาจกำหนดให้ผู้เข้าชมพิพิธภัณฑสถานแห่งชาติปฏิบัติการบางประการ เพื่อประโยชน์ความเรียบร้อย หรือเพื่อประโยชน์แก่การรักษาพิพิธภัณฑสถานแห่งชาติในระหว่างเข้าชมพิพิธภัณฑสถานแห่งชาติได้ตามที่เห็นสมควรจึงได้ออกกฎกระทรวงฉบับนี้กำหนดให้ผู้เข้าชมพิพิธภัณฑสถานแห่งชาติปฏิบัติ[รก.2504/77/18]-----------------------------------กฎกระทรวงฉบับที่ 10 (พ.ศ. 2523)ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติพ.ศ. 2504----------อาศัยอำนาจตามความในมาตรา 6 และมาตรา 27 แห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504และมาตรา 19 ทวิ แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. 2504ซึ่งแก้ไขเพิ่มเติมโดยประกาศของคณะปฏิวัติ ฉบับที่ 308ลงวันที่ 13 ธันวาคมพ.ศ.2515รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ข้อ 1 ให้ยกเลิกกฎกระทรวง ฉบับที่ 8 (พ.ศ. 2518) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504*[5] `ข้อ2ให้ผู้เข้าชมพิพิธภัณฑสถานแห่งชาติที่ตั้งอยู่ในกรุงเทพมหานครเสียค่าธรรมเนียมการเข้าชมครั้งละห้าบาท ต่อหนึ่งคนเว้นแต่การเข้าชมในวันเทศกาลหรือโอกาสพิเศษซึ่งอธิบดีประกาศไม่เรียกเก็บค่าธรรมเนียมการเข้าชม ข้อ 3 ให้ผู้เข้าพิพิธภัณฑสถานแห่งชาติที่ตั้งอยู่ในจังหวัดอื่นนอกจากกรุงเทพมหานครเสียค่าธรรมเนียมการเข้าชม ครั้งละสองบาทต่อหนึ่งคน เว้นแต่การเข้าชมในวันเทศกาลหรือโอกาสพิเศษซึ่งอธิบดีประกาศไม่เรียกเก็บค่าธรรมเนียมการเข้าชม'ข้อ 4 ให้บุคคลต่อไปนี้เข้าชมพิพิธภัณฑสถานแห่งชาติได้ โดยไม่ต้องเสียค่าธรรมเนียม (1)พระภิกษุ สามเณร ในพระพุทธศาสนา นักพรตและนักบวชในศาสนาอื่น (2)นิสิต นักศึกษาและนักเรียน ในเครื่องแบบ (3)ผู้เยี่ยมเยียน ซึ่งกรมศิลปากรเป็นผู้ต้อนรับ (4)สมาชิกของสภาการพิพิธภัณฑ์ระหว่างประเทศ (5)ผู้มีอุปการคุณแก่กิจการพิพิธภัณฑสถานแห่งชาติตามหลักเกณฑ์ที่อธิบดีกำหนดข้อ 5 ให้ผู้รับใบอนุญาตตามมาตรา 19 เสียค่าธรรมเนียม ดังต่อไปนี้ (1)ผู้รับใบอนุญาตให้ทำการค้าโบราณวัตถุ หรือศิลปวัตถุรายละ 1,000 บาท (2)ผู้รับใบอนุญาตให้แสดงโบราณวัตถุ หรือศิลปวัตถุให้บุคคลชมโดยเรียกเก็บค่าชมเป็นปกติธุระ รายละ 500 บาทให้ไว้ ณ วันที่ 27 พฤศจิกายน พ.ศ. 2523ขุนทอง ภูผิวเดือนรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ--------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงฉบับที่ 8(พ.ศ. 2518) ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ. 2504มิได้กำหนดค่าธรรมเนียมการเข้าชมพิพิธภัณฑสถานแห่งชาติที่เปิดเพิ่มขึ้นใหม่ ทั้งในส่วนกลางและส่วนภูมิภาค นอกจากนี้สมควรเรียกเก็บค่าธรรมเนียมผู้เข้าชมพิพิธภัณฑสถานแห่งชาติ พระนคร พิพิธภัณฑสถานแห่งชาติเรือพระราชพิธีและพิพิธภัณฑสถานแห่งชาติหอศิลป กรุงเทพมหานครในวันเสาร์เพิ่มขึ้นอีกหนึ่งวันเพื่อประโยชน์ในการบำรุงรักษาพิพิธภัณฑสถานแห่งชาติ จึงจำเป็นต้องออกกฎกระทรวงนี้[รก.2523/193/225]------------------------------กฎกระทรวงฉบับที่ 12 (พ.ศ. 2528)ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504----------อาศัยอำนาจตามความในมาตรา 6 และมาตรา 13 แห่งพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ 1 ให้ยกเลิกกฎกระทรวง ฉบับที่ 9 (พ.ศ.2522) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ข้อ 2 ให้ผู้เข้าชมโบราณสถานตามบัญชีท้ายกฎกระทรวงนี้เสียค่าธรรมเนียมเข้าชมดังต่อไปนี้ เว้นแต่การเข้าชมในวันเทศกาลหรือโอกาสพิเศษ ซึ่งอธิบดีประกาศไม่เรียกเก็บค่าธรรมเนียมเข้าชม (1)ผู้มีสัญชาติไทยคนละ 5 บาท (2)ผู้มีสัญชาติอื่นคนละ 20 บาทโบราณสถานใดอนุญาตให้เข้าชมโดยนำยานพาหนะเข้าไปได้ ให้ผู้เข้าชมซึ่งเป็นผู้ขับขี่ยานพาหนะเสียค่าธรรมเนียมเข้าชม ดังต่อไปนี้ (1)มีสัญชาติไทยซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อ คนละ 30 บาท(ข) ผู้ขับขี่รถจักรยานยนต์ 3 ล้อคนละ 20 บาท(ค) ผู้ขับขี่รถจักรยานยนต์ 2 ล้อคนละ 15 บาท(ง) ผู้ขับขี่รถจักรยาน 3 ล้อ คนละ 10 บาท(จ) ผู้ขับขี่รถจักรยาน 2 ล้อ คนละ5 บาท (2)ผู้มีสัญชาติอื่นซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อ คนละ 30 บาท(ข) ผู้ขับขี่รถจักรยานยนต์ 3 ล้อรถจักรยานยนต์ 2 ล้อรถจักรยาน 3 ล้อ และรถจักรยาน 2 ล้อ คนละ 20 บาทข้อ 3 ให้บุคคลดังต่อไปนี้เข้าชมโบราณสถานตามข้อ 2 ได้โดยไม่ต้องเสียค่าธรรมเนียมเข้าชม (1)พระภิกษุสามเณรในพระพุทธศาสนา (2) นิสิตนักศึกษา และนักเรียนในเครื่องแบบ (3)ผู้เยี่ยมเยียนซึ่งกรมศิลปากรเป็นผู้ต้อนรับ (4)สมาชิกของสภาการพิพิธภัณฑ์ระหว่างประเทศ (5)สมาชิกของสภาการโบราณสถานระหว่างประเทศ (6)ผู้มีอุปการคุณแก่กิจการโบราณสถานตามหลักเกณฑ์ที่อธิบดีกำหนดให้ไว้ ณ วันที่ 7 สิงหาคม พ.ศ. 2528สัมพันธ์ ทองสมัครรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ-----------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่ค่าธรรมเนียมเข้าชมโบราณสถานตามที่กฎกระทรวง ฉบับที่ 9 (พ.ศ. 2522)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ. 2504 กำหนดไว้ยังต่ำเกินไปสมควรปรับปรุงค่าธรรมเนียมเข้าชมให้เหมาะสมกับสภาวการณ์ในปัจจุบันและสมควรกำหนดค่าธรรมเนียมเพิ่มสำหรับผู้เข้าชมที่นำยานพาหนะเข้าไปในโบราณสถานฯลฯตลอดจนกำหนดยกเว้นการเรียกเก็บค่าธรรมเนียมจากบุคคลบางประเภทนอกจากนี้โดยที่ได้มีการบูรณะซ่อมแซมโบราณสถานและขึ้นทะเบียนโบราณสถานเพิ่มขึ้นอีกหลายแห่งสมควรเพิ่มเติมรายชื่อโบราณสถานที่ผู้เข้าชมต้องเสียค่าธรรมเนียมเข้าชมด้วยจึงจำเป็นต้องออกกฎกระทรวงนี้[รก.2528/153/52]----------------------------*[7]กฎกระทรวงฉบับที่ 13 (พ.ศ.2528)ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑ์สถานแห่งชาติพ.ศ.2504----------------- อาศัยอำนาจความในมาตรา 6และมาตรา 22 วรรคสาม แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติพ.ศ.2504 รัฐมนตรีว่าการกระทรวงศึกษาธิการ ออกกฎกระทรวงไว้ ดังต่อไปนี้ ข้อ 1 ให้ยกเลิกกฎกระทรวงฉบับที่ 3 (พ.ศ.2504) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑ์สถานแห่งชาติ พ.ศ.2504 ข้อ 2 ให้ผู้รับใบอนุญาตให้ส่งหรือนำโบราณวัตถุหรือศิลปวัตถุ ออกนอกราชอาณาจักรเสียค่าธรรมเนียมตามอัตราดังต่อไปนี้(1) โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุตั้งแต่สมัยอยุธยาขึ้นไป ชิ้นละ 200 บาท(2) โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุต่ำกว่าสมัยอยุธยา(ก) ทำขึ้นในสมัยธนบุรี หรือทำขึ้นในสมัยรัตนโกสินทร์ ตั้งแต่รัชกาลที่ 1 ถึงรัชกาลที่ 5 และมีขนาดดังนี้ยาวหรือสูงเกิน 100เซนติเมตร ชิ้นละ 100 บาทยาวหรือสูงไม่เกิน 100 เซนติเมตร ชิ้นละ 75 บาท(ข) ทำขึ้นในสมัยรัตนโกสินทร์ ตั้งแต่รัชกาลที่ 6 ถึงรัชกาลที่ 8และมีขนาดดังนี้ยาวหรือสูงเกิน 100เซนติเมตร ชิ้นละ 75 บาทยาวหรือสูงไม่เกิน 100 เซนติเมตร ชิ้นละ 50 บาท(ค) ทำขึ้นในสมัยรัตนโกสินทร์ หลังรัชกาลที่ 8 และมีขนาดดังนี้ยาวหรือสูงเกิน 100เซนติเมตร ชิ้นละ 50 บาทยาวหรือสูงไม่เกิน 100 เซนติเมตร ชิ้นละ 30 บาท (3)เศษของโบราณวัตถุหรือศิลปวัตถุ และมีขนาดดังนี้(ก) ยาวหรือสูงเกิน 5 เซนติเมตร ชิ้นละ 10 บาท(ข) ยาวหรือสูงไม่เกิน5 เซนติเมตร ชิ้นละ 5บาทให้ไว้ ณ วันที่ 3 กรกฎาคม พ.ศ.2528สัมพันธ์ทองสมัครรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ-----------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่กฎกระทรวงฉบับที่ 3 (พ.ศ.2504) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติ พ.ศ.2504ได้กำหนดอัตราค่าธรรมเนียมส่งหรือนำโบราณสถานโบราณวัตถุออกนอกราชอาณาจักรไว้ไม่เหมาะสมกับสภาวการณ์ในปัจจุบันสมควรปรับปรุงอัตราค่าธรรมเนียมเสียใหม่ให้เหมาะสมยิ่งขึ้นจึงจำเป็นต้องออกกฎกระทรวงนี้[รก.2528/93/1]-----------------------------------กฎกระทรวงฉบับที่ 15 (พ.ศ. 2534ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติพ.ศ. 2504---------------อาศัยอำนาจตามความในมาตรา 6 มาตรา 13 และมาตรา 27 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ.2504และมาตรา 19 ทวิ แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ซึ่งแก้ไขเพิ่มเติมโดยประกาศของคณะปฏิบัติ ฉบับที่ 308 ลงวันที่13 ธันวาคม พ.ศ.2515 รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ ข้อ 1 ให้ยกเลิก*[3]*[6] (1) กฎกระทรวงฉบับที่ 12 (พ.ศ.2528) ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ.2504 (2) กฎกระทรวงฉบับที่ 14 (พ.ศ.2528) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504 ข้อ 2ให้ผู้เข้าชมโบราณสถานตามบัญชี ก. ท้ายกฎกระทรวงเสียค่าธรรมเนียมเข้าชม ดังต่อไปนี้(1) ผู้มีสัญชาติไทยคนละ 5 บาท(2) ผู้มีสัญชาติอื่นคนละ 20 บาทโบราณสถานใดอนุญาตให้เข้าชมโดยนำยานพาหนะเข้าไปได้ ให้ผู้เข้าชมซึ่งเป็นผู้ขับขี่ยานพาหนะเสียค่าธรรมเนียมเข้าชมดังต่อไปนี้(1) ผู้มีสัญชาติไทยซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อคนละ 30 บาท(ข) ผู้ขับขี่รถจักรยานยนต์ 3 ล้อคนละ 20 บาท(ค) ผู้ขับขี่รถจักรยานยนต์ 2 ล้อคนละ 15 บาท(ง) ผู้ขับขี่รถจักรยาน 3 ล้อ คนละ 10 บาท(จ) ผู้ขับขี่รถจักรยาน 2 ล้อ คนละ 5 บาท(2) ผู้มีสัญชาติอื่นซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อคนละ 30 บาท(ข) ผู้ขับขี่รถจักรยานยนต์ 3 ล้อรถจักรยานยนต์ 2 ล้อรถจักรยาน 3 ล้อหรือรถจักรยาน 2 ล้อ คนละ 20 บาท ข้อ 3ให้ผู้เข้าชมพิพิธภัณฑสถานแห่งชาติ พระนคร และพิพิธภัณฑสถานแห่งชาติพระนครคีรี เสียค่าธรรมเนียมการเข้าชมดังต่อไปนี้(1) ผู้มีสัญชาติไทยคนละ 10 บาท(2) ผู้มีสัญชาติอื่นคนละ 20 บาทให้ผู้เข้าชมพิพิธภัณฑสถานแห่งชาติตามบัญชี ข.ท้ายกฎกระทรวงนี้เสียค่าธรรมเนียมการเข้าชม ดังต่อไปนี้(1) ผู้มีสัญชาติไทยคนละ 5 บาท(2) ผู้มีสัญชาติอื่นคนละ 10 บาท ข้อ 4ให้บุคคลดังต่อไปนี้เข้าชมโบราณสถานตามข้อ 2 หรือพิพิธภัณฑสถานแห่งชาติตามข้อ 3 ได้โดยไม่ต้องเสียค่าธรรมเนียมการเข้าชม(1) พระภิกษุ สามเณร ในพระพุทธศาสนา(2) นิสิต นักศึกษา และนักเรียนในเครื่องแบบ(3) ผู้เยี่ยมเยียนซึ่งกรมศิลปากรเป็นผู้ต้อนรับ(4) สมาชิกของสภาการโบราณสถานระหว่างประเทศและสมาชิกของสภาการพิพิธภัณฑ์ระหว่างประเทศ(5) ผู้มีอุปการคุณแก่กิจการโบราณสถานและพิพิธภัณฑสถานแห่งชาติตามหลักเกณฑ์ที่อธิบดีกำหนด(6) ข้าราชการและลูกจ้างของกรมศิลปากร(7) พนักงานเจ้าหน้าที่ตามพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ.2504การเข้าชมโบราณสถานหรือพิพิธภัณฑสถานแห่งชาติในวันเทศกาลหรือโอกาสพิเศษอธิบดีจะประกาศไม่เรียกเก็บค่าธรรมเนียม การเข้าชมก็ได้ ข้อ 5ให้ผู้รับใบอนุญาตตามมาตรา 19 เสียค่าธรรมเนียม ดังต่อไปนี้(1)ผู้รับใบอนุญาตให้ทำการค้าโบราณวัตถุหรือศิลปวัตถุรายละ1,000 บาท(2) ผู้รับใบอนุญาตให้แสดงโบราณวัตถุหรือศิลปวัตถุให้บุคคลชมโดยเรียกเก็บค่าชมเป็นปกติธุระ รายละ 500 บาทให้ไว้ ณ วันที่ 24 เมษายน พ.ศ. 2534ก่อ สวัสดิ์พาณิชย์รัฐมนตรีว่าการกระทรวงศึกษาธิการ----------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่กรมศิลปากรได้ดำเนินการบูรณะซ่อมแซมโบราณสถานและขึ้นทะเบียนโบราณสถานเพิ่มขึ้นและได้ประกาศจัดตั้งพิพิธภัณฑสถาน แห่งชาติเพิ่มขึ้นซึ่งพร้อมที่จะเปิดโบราณสถานและพิพิธภัณฑสถานแห่งชาติดังกล่าวให้ ประชาชนเข้าชมโดยเรียกเก็บค่าธรรมเนียมเข้าชมโบราณสถานและค่าธรรมเนียมการเข้าชมพิพิธภัณฑสถานแห่งชาติและโดยที่ค่าธรรมเนียมการเข้าชมพิพิธภัณฑสถานแห่งชาติตามที่กฎกระทรวงฉบับที่ 14(พ.ศ.2528) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ. 2504 กำหนดไว้ซึ่งใช้อยู่ในปัจจุบันยังไม่เหมาะสมสมควรกำหนดค่าธรรมเนียมเข้าชมโบราณสถานและค่าธรรมเนียมการเข้าชมพิพิธภัณฑสถานแห่งชาติ เสียใหม่ ให้เหมาะสมยิ่งขึ้น และโดยที่มาตรา 19ทวิ แห่งพระราชบัญญัติโบราณ สถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504 ซึ่งแก้ไขเพิ่มเติมโดยประกาศของคณะปฏิบัติ ฉบับที่ 308 ลงวันที่ 13ธันวาคม พ.ศ. 2515บัญญัติให้ผู้รับใบอนุญาตให้ทำการค้าโบราณวัตถุหรือศิลปวัตถุ และผู้รับใบอนุญาตให้แสดงโบราณวัตถุหรือศิลปวัตถุให้บุคคลโดยเรียกเก็บค่าชมเป็นปกติธุระต้องเสียค่าธรรมเนียมตามที่กำหนดในกฎกระทรวง จึงจำเป็นต้องออกกฎกระทรวงนี้[รก.2534/86/242]-----------------------------บทเฉพาะกาลฒกฎกระทรวง ฉบับที่ 11 ( พ.ศ.2525)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ.2505หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากกระทรวงศึกษาธิการได้ประกาศกำหนดให้มีพิพิธภัณฑสถานแห่งชาติเพิ่มขึ้นใหม่คือ พิพิธภัณฑสถานแห่งชาติประวัติศาสตร์ชาติไทยแต่ค่าธรรมเนียมการเข้าพิพิธภัณฑสถานแห่งชาติตามที่กำหนดโดยกฎกระทรวง ฉบับที่ 10 (พ.ศ. 2523)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ.2504ไม่อาจใช้บังคับการเข้าชมพิพิธภัณฑสถานแห่งชาติที่เปิดเพิ่มขึ้นใหม่นี้ได้ เพราะกฎกระทรวงดังกล่าวได้ระบุชื่อพิพิธภัณฑสถาน ฯลฯไว้โดยเฉพาะเจาะจง ดังนั้นเพื่อความสะดวกในกรณีที่อาจมีการปิดพิพิธภัณฑ์สถานแห่งชาติต่อไปภายหน้า สมควรกำหนดให้มีการเรียกเก็บค่าธรรมเนียมการเข้าชมพิพิธภัณฑสถานแห่งชาติไว้เป็นการทั่วไปโดยแยกเป็นพิพิธภัณฑสถานแห่งชาติในเขตกรุงเทพมหานคร และพิพิธภัณฑสถานแห่งชาติในจังหวัดอื่น นอกจากกรุงเทพมหานครโดยไม่ต้องระบุชื่อพิพิธภัณฑสถานแห่งชาติแต่ละแห่งไว้โดยเฉพาะ นอกจากนี้สมควรแก้ไขเรียกเก็บค่าธรรมเนียมสำหรับวันเข้าชมพิพิธภัณฑสถานแห่งชาติเสียใหม่ให้เหมาะสมขึ้น จึงจำเป็นต้องออกกฎกระทรวงนี้ [รก.2525/175/1]เชิงอรรถ<*[1] กฎกระทรวง ฉบับที่ 7 (พ.ศ.2513)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[2] กฎกระทรวงฉบับที่ 8 (พ.ศ. 2519)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑ์สถานแห่งชาติ พ.ศ.2504*[3] กฎกระทรวง ฉบับที่ 9 (พ.ศ. 2522)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[4] กฎกระทรวง ฉบับที่ 10 (พ.ศ.2523)ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ.2504<----------*[5] กฎกระทรวง ฉบับที่ 11 (พ.ศ.2525) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[6] กฎกระทรวง ฉบับที่ 12 (พ.ศ.2528)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[7] กฎกระทรวง ฉบับที่ 13 (พ.ศ.2528)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[8] กฎกระทรวง ฉบับที่ 14 (พ.ศ.2528)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[9] กฎกระทรวง ฉบับที่ 15 (พ.ศ.2534)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504